બોર્ડે બીજા દેશમાં મુસ્લિમ પર્સનલ લોમાં કરવામાં આવતાં ફેરફાર ભારતમાં પણ લાવવાની બાબતનો વિરોધ કરતાં જણાવ્યું છે કે અહીંના સુન્ની સંપ્રદાયના લોકો ઈસ્લામના હનફી, શાફઈ, હંબલી અને મલિકી સ્કૂલની વિચારસરણીમાં માને છે. આ ચારેય વિચારસરણી ત્રણ તલાક,હલાલા અને વધુ વિવાહને નિયંત્રિત કરવા માટે કોઈ કાયદો બનાવે છે તો તે ભારતના મુસલમાનો માટે માન્ય ગણી ન શકાય. મુસ્લિમ પર્સનલ લો બોર્ડે એ દલીલને પણ ફગાવી દીધી છે કે ત્રણ તલાક ,હલાલા અને વધુ લગ્ન જેવા રિવાજ આમ નાગરિકને બંધારણ મુજબ મળેલા મૌલિક અધિકારોનું ઉલ્લંઘન કરે છે. બોર્ડનું કહેવું છે કે બંધારણે લઘુમતીઓને તેમના ધર્મ અને રીત રિવાજને સ્વીકારવાની સ્વતંત્રતા આપી છે. અને અન્ય કોઈપણ અધિકારની આડમાં તેની સાથે છેડછાડ કરી ન શકાય.